חיים גנץ

הרב חיים גנץ (נולד בשנת 1957) הוא רב דתי לאומי המשמש כראש ישיבת מעלה אליהו בתל אביב. מתלמידי הרב צבי ישראל טאו והרב צבי יהודה הכהן קוק, ומרבני 'ישיבות הקו'. פעיל במפלגת הציונות הדתית ומקורב למפלגת נעם.

ביוגרפיה 
חיים גנץ נולד לד"ר מנחם ישראל ופסל גנץ. למד בישיבת נתיב מאיר בירושלים, בישיבת מרכז הרב ובישיבת ימית בעיר ימית בסיני. משם, עבר ללמד כר"מ בישיבת שבי חברון. קבוצת אברכים שרצתה להקים ישיבה בתל אביב פנתה אליו כדי שישמש ראש ישיבה. הרב גנץ הסכים לשמש בתפקיד באופן זמני, ובהמשך הפך התפקיד לקבוע. הקמת הישיבה בתל אביב בישרה על שינוי מגמה ביחסו של הציבור התורני לעיר, ורצון להשתלב ולהטביע בה חותם.

בשנת 2014 התדרדר לתהום במהלך הטיול של הישיבה בנחל ג'ילבון שבצפון, לבסוף ניצלו חייו.

בשנת 2022 נשא נאום להורי התלמידים בישיבת מעלה אליהו שם הצהיר כי העיר ת״א היא נבלה טמאה חסרת נשמה והישיבה באה להיות הנשמה של העיר.

משפחתו 
הרב גנץ נשוי לימימה, אחותו של הרב אליעזר איגרא, ואב לתשעה. בני הזוג מתגוררים בתל אביב-יפו.

אחיו הוא הרב משה גנץ, ששימש כר"מ בישיבת ההסדר שעלבים, המוסר שיעורים בישיבת מעלה אליהו, ואחיינו - בן הרב משה, הוא הרב אורי גנץ, ראש ישיבת קדומים. אחייניתו היא אשתו של הרב אריאל בראלי - רב היישוב בית אל.

אחותו יהודית דסברג היא אלמנתו של הרב אורי דסברג. בתו רוחמה נשואה לרב אוריאל אליהו, דיין בבית הדין הרבני בנתניה ונשיא כולל דיינות "כרמי המשפט" בישוב עינב. בנו ישראל הוא ראש מועצה אזורית מטה בנימין.

קישורים חיצוניים

הערות שוליים 

בוגרי ישיבת נתיב מאיר
בוגרי ישיבת מרכז הרב
תלמידי הרצי"ה קוק
תלמידי הרב מרדכי שטרנברג
רבני הציונות הדתית בישראל
ראשי ישיבות ציוניות
רבני ישיבת שבי חברון
תל אביב-יפו: רבנים
משפחת גנץ
ימית: אישים
בוגרי ישיבת נוה דקלים
ישראלים שנולדו ב-1957